காதல் மனைவி ஆர்த்தியுடன் மலைப்பகுதியில் வசித்து வருகிறார் துல்கர் சல்மான். தன் மனைவி கர்ப்பமாக இருக்கும் சந்தோஷ செய்தியை அவர் தெரிந்து கொண்ட சில மணித்துளிகளிலேயே, விபத்தில் சிக்கி உயிரை விடுகிறார் ஆர்த்தி. விபத்துக்கு காரணமான கோடீஸ்வரர் ரெஞ்சி பணிக்கர், உடனிருக்கும் தனது மருமகன் அன்சன் பாலின் உதவும் குணத்தையும் தடுத்து, ஆர்த்தியை நடுரோட்டில் அம்போவென தூக்கி எறிந்துவிட்டு செல்கிறார். சில வருடங்கள் கழித்து இதேபோன்ற ஒரு விபத்தில் அன்சன் பால் சிக்க, அவரை காப்பற்றி மருத்துவமனையில் சேர்க்கிறார் துல்கர்.. துல்கரின் மனிதநேயம் பற்றி நீங்கள் நினைப்பதற்குள் துல்கரின் இன்னொருமுகம் அங்கே வெளிப்படுகிறது.